Id-Devozzjoni lejn il-Madonna tal-Karmnu fil-belt Valletta Ma jistax jonqos li bħalma kull Ordni kien qiegħed jibni l-knisja tiegħu fil-Belt il-ġdida, wara l-assedju l-kbir, il-Karmelitani wkoll riedu li jkollhom il-knisja tagħhom hemmhekk. Għalhekk huma permezz ta' Patri Ġwann Vella, għamlu talba lill-Granmastru biex jip- provdilhom biċċa art ħalli fuqha jkunu jistgħu jibnu knisja lill-Madonna tal-Karmnu u kunvent. Erba' snin wara li beda l-bini tal-Belt, fis-27 ta' Lulju 1570 sar il-kuntratt ta' l-għoti ta' l-art. Il-bini beda f'dik is-sena stess. Patri Ġwann Vella beda x-xogħol tal-bini tal-knisja taħt it-tmexxija ta' l-inġinier ta' l-Ordni, Ġilormu Cassar. Il-knisja damet tinbena 38 sena u tlestiet fl-1608. Il-kavallieri għenu ħafna fil-bini ta' din il-knisja. Fir-rapport tal-viżta pastorali ta' Mons Dusina nsibu li sakemm inbniet din il-knisja l-patrijiet kienu jużaw kappella proviżorja biex minnha jxerrdu d-devozzjoni lejn il-Madonna tal-Karmnu. sħan, 72 e PROGRAMM - Festa Madonna tal-Karmnu Fleur-de-Lvs 2015 3iie